Diari Oficial de la Generalitat Valenciana


Sumari del DOGV 9789, del 15-02-2024 (2024/1134)

Anunci d'informació pública de la sol·licitud d'autorització administrativa prèvia i autorització administrativa de construcció relativa al projecte d'ampliació de la subestació transformadora Sagunt GIS 220 kV (ATASCT/2023/15/46).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9789

Data del DOGV
:   15-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1134


Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Anunci d'informació pública de la sol·licitud d'autorització administrativa prèvia i autorització administrativa de construcció relativa al projecte d'ampliació de la subestació transformadora Sagunt GIS 220 kV (ATASCT/2023/15/46). [2024/1134]  
D'acord amb el que es disposa en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, se sotmet a informació pública la sol·licitud d'autorització administrativa de la instal·lació elèctrica que s'indica:  
  
Peticionari: Red Eléctrica de España, SA.  
Emplaçament de la instal·lació: t. m. de Sagunt (València).  
Documents sotmesos a informació pública  
Projecte. Denominació: «Ampliació de la subestació Sagunt GIS 220 kV»  
Informe de no sotmetiment a impacte ambiental  
Documentació cartogràfica  
Pressupost: 930.764,00 €  
  
Els documents sotmesos a informació pública seran exposats per a consulta pública en l'adreça electrònica https://cindi.gva.es/es/web/energia/valencia2, en castellà i https://cindi.gva.es/va/web/energia/valencia2, en valencià, disponibles l'endemà de la publicació.  
  
La qual cosa es fa pública perquè se'n prenga coneixement general i perquè aquells que es consideren afectats en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines, situat al carrer de Gregori Gea, 27, de València, així com dirigir a este servei territorial les al·legacions que es consideren oportunes en el termini de vint dies comptadors a partir de l'endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint a l'enllaç http://www.gva.es/va/inicio/procedimientos'id\_proc=15339&version=amp, o, en cas de persones físiques, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en este tràmit no impedirà els interessats interposar els recursos procedents contra la resolució definitiva del procediment.  
  
  
València, 11 de desembre de 2023.- El cap del Servei Territorial d'Indústria, Energia i Mines: Roberto Ánchel Añó.